|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  | **ΛΑΜΙΑ 30-11-2017** |
| ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & |  | **ΑΡ. ΠΡΩΤ. Φ.49/9770** |
| ΘΡΗΣΚΕΥΜΑΤΩΝ |  |  |
| ------ |  |  |
| ΠΕΡΙΦΕΡΕΙΑΚΗ ΔΙΕΥΘΥΝΣΗ |  |  |
| ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ |  | **ΠΡΟΣ:**  **Π.Ε. & Δ** |
| ΕΚΠΑΙΔΕΥΣΗΣ ΣΤΕΡΕΑΣ ΕΛΛΑΔΑΣ |  | * **Δ/νσεις ΠΕ & ΔΕ Στερεάς Ελλάδας** |
| ΤΜΗΜΑTA ΕΠΙΣΤΗΜΟΝΙΚΗΣ & ΠΑΙΔΑΓΩΓΙΚΗΣ |  | * **Σχολικούς Συμβούλους ΠΕ & ΔΕ** |
| ΚΑΘΟΔΗΓΗΣΗΣ ΠΕ & ΔΕ |  | * **Σχολικές Μονάδες (μέσω Δ/νσεων)** |
| ------ |  | * **Υπεύθυνους Σχολικών Δραστηριοτήτων** |
| Διεύθυνση: Αρκαδίου 8, Λαμία, 35131 |  | **(μέσω Δ/νσεων)** |
| Ηλεκτρ. Δ/νση: mail@stellad.pde.sch.gr |  |  |
| Πληροφορίες: Μπενιάτα Ελένη  Τηλέφωνο: 22310 66151 |  |  |
| Φαξ: 22310 44931 |  |  |
| Τηλ : 2231066167 |  |  |

ΘΕΜΑ: «**Σχολικές επισκέψεις για θέματα τοπικής ιστορίας»**

Η Περιφερειακή Δ/νση Εκπ/σης Στερεάς Ελλάδας μέσω των Τμημάτων Επιστημονικής και Παιδαγωγικής Καθοδήγησης ΠΕ & ΔΕ Στερεάς Ελλάδας, προκειμένου να συνεχιστεί και να αποκτήσει προστιθεμένη αξία η προσπάθεια που ξεκίνησε τον περασμένο Μάιο με το Πανελλήνιο Συνέδριο Μουσειακής Αγωγής και Εκπαίδευσης στη Θήβα, απευθύνει πρόσκληση στους εκπαιδευτικούς Α/θμιας & Β/θμιας εκπ/σης για συμμετοχή στο εκπαιδευτικό - ερευνητικό πρόγραμμα με θέμα:

**«Σχεδιάζοντας τις σχολικές επισκέψεις για θέματα τοπικής ιστορίας ως πολύτιμο συμπλήρωμα της διδασκαλίας στην τάξη».**

Η πρότασή μας αποσκοπεί στην ενίσχυση της αντισταθμιστικής λειτουργίας του σχολείου για την εκπαίδευση των μαθητών του 21ου αιώνα σε περιβάλλοντα που ευνοούν τη σύνθεση παιδείας και πολιτισμού και προσφέρονται για μια διαρκή και δημιουργική σχέση ανάμεσα στη σχολική γνώση και την πραγματικότητα.

**Σκεπτικό του προγράμματος:** Το πρόγραμμα λαμβάνει υπόψη τα παρακάτω δεδομένα:

* Ότιοι σχολικές επισκέψεις αποτελούν σημαντικό & αναπόσπαστο κομμάτι της εκπαιδευτικής διαδικασίας, (ποσοτικά και ποιοτικά). Συγκεκριμένα: στην Α/θμια εκπ/ση προβλέπονται ***μέχρι 9 διδακτικές – εκπαιδευτικές επισκέψεις, 1 ημερήσια εκδρομή, και μέχρι 6 δίωρες επισκέψεις***. Στη Β/θμια προβλέπονται ***5 σχολικοί περίπατοι, 1 ημερήσια εκπ/κή εκδρομή, 4 εκπ/κές επισκέψεις*** *(2 στο πλαίσιο των σχολικών δραστηριοτήτων) και 2 στο πλαίσιο του Αναλυτικού προγράμματος)* ***και έως 9 ολιγόωρες διδακτικές επισκέψεις*** *εντός ωραρίου λειτουργίας του σχολείου*.
* γίνονται κατά κανόνα χωρίς ιδιαίτερη προετοιμασία, συχνά χωρίς παιδαγωγική στόχευση και σύνδεση με το αναλυτικό πρόγραμμα, όπως προβλέπεται και από το ισχύον θεσμικό πλαίσιο,
* ότι με τις υπάρχουσες οικονομικές συνθήκες αρκετοί μαθητές αδυνατούν να ανταποκριθούν στα έξοδα και απέχουν,
* ότι στην Ελλάδα η εμπειρική έρευνα σχετικά με τις επισκέψεις παιδιών σε μουσειακούς χώρους είναι περιορισμένη και
* η συνεργασία μουσειακών/εξωσχολικών χώρων – σχολείων περιορίζεται κατά κανόνα σε ζητήματα ορισμού ημερομηνίας επίσκεψης και (στην καλύτερη περίπτωση) ξενάγησης
* ότι η Περιφέρεια Στερεάς, αν και γεωγραφικά βρίσκεται στο μέσο της Ελλάδας και διαθέτει έναν από τους μεγαλύτερους σε αριθμό και ποιότητα μουσειακούς χώρους, περιβαλλοντικά & αστικά τοπία, τόπους ιστορικής μνήμης, μοναδικά φυσικά τοπία με πανελλήνια και διεθνή αναγνωρισιμότητα και πλούσια παράδοση, όλα όσα, δηλαδή, συνιστούν τον υλικό και άϋλο πολιτισμό ενός τόπου, «εκπαιδευτικά» δεν έχουν αξιοποιηθεί και προβληθεί.

Θεωρούμε ότι με τη συγκεκριμένη πρωτοβουλία θα ανοίξει ένας γόνιμος διάλογος, θα αναδειχθούν πρότυπες προτάσεις σχολικών επισκέψεων, οι οποίες θα αποτελέσουν μια εξαιρετικά χρήσιμη βάση υλικού για το επικείμενο συνέδριο, ενώ τα ερευνητικά δεδομένα που θα προκύψουν θα προσφέρουν στην εκπαιδευτική κοινότητα χρήσιμα συμπεράσματα τόσο για το περιεχόμενο και τις υπαρκτές δυσκολίες στην οργάνωση των σχολικών επισκέψεων όσο και στη συνεργασία των εξωσχολικών χώρων μάθησης (μουσείων, δημοτικών & ιδιωτικών κέντρων/φορέων κλπ) με τα σχολεία.

**Υποχρεώσεις των συμμετεχόντων εκπ/κών:** Η πρόσκληση που απευθύνουμε στις σχολικές μονάδες Α/θμιας και Β/θμιας Εκπ/σης της Περιφέρειας Στερεάς Ελλάδας περιλαμβάνει:

1. **την υποχρέωση των υπεύθυνων εκπαιδευτικών να σχεδιάσουν/προετοιμάσουν την εκπαιδευτική επίσκεψη με βάση το παιδαγωγικό –μεθοδολογικό πλαίσιο, όπως αυτό προβλέπεται από το ΠΔ 79, άρθρο 16 για την Α/θμια: «Σχολικές δράσεις στο πλαίσιο της σχολικής ζωής», και το ΦΕΚ 681/6-3-2017 για τη Β/θμια** και η οποία κατά κανόνα ακολουθείται στα εκπαιδευτικά προγράμματα που κατατίθενται στα Γραφεία Σχολικών Δραστηριοτήτων. Προς αυτή την κατεύθυνση η σχολική επίσκεψη εντάσσεται στο επίκεντρο ενός Project μικρής ή μεγαλύτερης διάρκειας με δραστηριότητες πριν – κατά και μετά την επίσκεψη. Το θέμα του Project με επίκεντρο τη σχολική επίσκεψη μπορεί να συνδέεται με τη διδακτέα ύλη ή και να είναι εντελώς ανεξάρτητο. Το θέμα δε με το οποίο μπορεί να συνδεθεί η σχολική επίσκεψη περιλαμβάνει όλους τους τομείς της ανθρώπινης δραστηριότητας, καθώς η σύγχρονη εκδοχή για την έννοια της τοπικής ιστορίας και της πολιτισμικής κληρονομιάς περιλαμβάνει το φυσικό και το δομημένο περιβάλλον, το βιομηχανικό – τεχνολογικό πολιτισμό, τον υλικό και άυλο πολιτισμό: ως εκ τούτου επισκέψεις σε μουσεία, γεωτόπους, φυσικό και αστικό περιβάλλον, βιοκαλλιέργειες, εργοστάσια, αγροκτήματα, σταθμούς παραγωγής ενέργειας, ομάδες επιστημόνων, επαγγελματιών, κλπ. μπορεί να αποτελούν προορισμό σχολικών επισκέψεων.
2. **Την συμμετοχή τους (προαιρετικά) στο ερευνητικό πρόγραμμα** που σχεδιάζεται για το σκοπό αυτό σε συνεργασία με το Ερευνητικό Εργαστήριο Μουσειακής Έρευνας & Εκπ/σης του Παν/μίου Θεσσαλίας(Παιδαγωγικό Τμήμα Προσχολικής Εκπ/σης <http://museumedulab.ece.uth.gr/main/el/node/30>). Η συμβολή του Πανεπιστημίου αφορά το σχεδιασμό του ερευνητικού προγράμματος και την επεξεργασία των δεδομένων (ερωτηματολόγιο πριν και μετά την επίσκεψη). Η συμμετοχή στο ερευνητικό πρόγραμμα περιλαμβάνει την υποχρέωση συμπλήρωσης ερωτηματολογίου από τον εκπ/κό (ή πιθανά και από τους μαθητές), ως προϋπόθεση για τη χορήγηση βεβαίωσης συμμετοχής.
3. **Την παρουσίαση** (προαιρετικά, είτε ως ατομική είτε ως συλλογική εργασία, εφόσον η σχολική επίσκεψη σχεδιάζεται και πραγματοποιείται από περισσότερους εκπ/κούς) **του σχεδίου εργασίας και του συνοδευτικού εκπ/κού υλικού**, εφόσον κριθεί κατάλληλη από την επιστημονική επιτροπή, **στο συνέδριο που προγραμματίζεται το Νοέμβριο του 2018 με θέμα: «Τοπική Ιστορία και Εκπαίδευση».**  Η όλη δηλ. προσπάθεια αποτελεί μια προσυνεδριακή διαδικασία σε επίπεδο περιφέρειας.

**Διαδικασία συμμετοχής:** Οι ενδιαφερόμενοι εκπ/κοί Α/θμιας & Β/θμιας εκπ/σης (Γενικής –Ειδικής & Επαγγελματικής), δηλώνουν τη συμμετοχή τους στα Γραφεία Σχολικών Δραστηριοτήτωντων αντίστοιχωνΔ/νσεων Α/θμιας & Β/θμιας εκπ/σης, σύμφωνα με τη δήλωση που επισυνάπτεται. Στη συνέχεια περιγράφουν την πρόταση σχεδιασμού της εκπ/κής επίσκεψης με βάση τη φόρμα που θα τους διατίθεται από τα Γραφεία Σχολικών Δραστηριοτήτων.

Οι υπεύθυνοι Σχολικών Δραστηριοτήτωνμπορεί να υποστηρίξουν τους εκπ/κούς στο σχεδιασμό των δραστηριοτήτων με εκπ/κό υλικό και προτάσεις. Επισημαίνεται ότι μπορεί να αξιοποιηθούν προτάσεις σχεδίων εργασίας που ήδη έχουν κατατεθεί στα Γραφεία Σχολικών Δραστηριοτήτων για την τρέχουσα σχολική χρονιά ή και έχουν υλοποιηθεί προηγούμενες σχολικές χρονιές.

**Σημείωση**: *Ο προγραμματισμός της Περιφερειακής Δ/σης Εκπ/σης προέβλεπε και προβλέπει να ενισχυθεί οικονομικά η συμμετοχή ορισμένου αριθμού σχολείων (για τη μεταφορά και ένα πρόχειρο γεύμα των μαθητών) από την Περιφέρεια Στερεάς. Ωστόσο, στην παρούσα φάση, αν και τα χρήματα αυτά έχουν εγκριθεί και δεσμευτεί για το σκοπό αυτό από την Περιφέρεια Στερεάς, η διάθεσή τους προσκρούει σε διαδικασίες που καθιστούν την εκταμίευσή τους προβληματική. Εάν και εφόσον αρθούν τα διαδικαστικά εμπόδια θα ενημερωθείτε με νέο έγγραφο.*

**O ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ**

**ΧΡΗΣΤΟΣ ΔΗΜΗΤΡΙΟΥ**

ΕΣΩΤΕΡΙΚΉ ΔΙΑΝΟΜΗ

Τμήματα Επιστημονικής & Παιδαγωγικής Καθοδήγησης ΠΕ & ΔΕ